钦定古今图书集成/明伦汇编/闺媛典/第026卷 > 戴新妻汪氏
## 钦定古今图书集成/明伦汇编/闺媛典/第026卷 > 戴新妻汪氏

按《婺源县志》：“汪氏，名爱容，莒径人，清华庠生戴新妻。
新恂恂长者，不慕浮华，氏亦甘淡泊无愠新以为得
贤助也。生子思孝，方童龄，氏教督若严师，卒能立名
砥节，为世儒宗。氏没后，思孝终身哀慕。尝肄业于云
岩之翠微轩，灯残睡熟，山房火发，几及其身，梦母起
之而免。每遭厄难，母辄示灵异。”